Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 9 พ.ย.65
Daily Focus-บล.ฟินันเซีย ไซรัส ประจำวันที่ 9 พ.ย.65
9 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (9 พ.ย.65) คาด SET Index แกว่ง Sideways to Sideways Up กรอบ 1,625-1,640 จุด รอดูผลการเลือกตั้งกลางเทอมของสหรัฐฯ ประเมินหากพรรคเดโมแครตยังครองเสียงข้างมากทั้ง 2 สภาหรือแบ่งฝ่ายละ 1 สภา เราคาดตลาดตอบรับเป็นกลาง ขณะที่หากพรรครีพับลิกันพลิกมาครองเสียงข้างมากทั้ง 2 สภา จะทำให้การเดินหน้านโยบายการคลังของไบเดนลำบากมากขึ้น ระยะสั้นตลาดอาจตอบรับเป็นบวกจากความคาดหวังว่าจะทำให้ FED ผ่อนคลายการปรับขึ้นดอกเบี้ย แต่เรามองเป็นลบระยะกลาง-ยาว
ส่วนปัจจัยสำคัญที่ต้องติดตามคือเงินเฟ้อสหรัฐฯเดือน ต.ค. ที่จะประกาศคืนพรุ่งนี้ หากออกมาต่ำกว่าคาดจะเป็นปัจจัยหนุนให้เม็ดเงินไหลเข้าสินทรัพย์เสี่ยงอย่างต่อเนื่อง ส่วนปัจจัยในประเทศโฟกัสหลักยังคงอยู่ที่การประกาศกำไรไตรมาส 3/65 ของบริษัทจดทะเบียน ยังคงเน้นเลือกเก็งกำไรเป็นราย ส่วนหุ้นขนาดใหญ่คาดยังมีแนวโน้มปรับตัวได้แข็งแรงจากแรงหนุนของกระแสเงินทุนที่ไหลเข้า
กลยุทธ์ : เลือกเก็งกำไรหุ้นที่คาดงบไตรมาส 3/65 แข็งแกร่งและมีปัจจัยบวกเฉพาะตัว // ถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE